b'\n_START_ARTICLE_\nTapsamling\n_START_PARAGRAPH_\nEn tapsamling eller mortise og tenon-samling er en teknik som mest er kendt til at forbinde to stykker tr\xc3\xa6 \xe2\x80\x93 f.eks. bj\xc3\xa6lker eller br\xc3\xa6dder. Andre materialer anvendes ogs\xc3\xa5. Mortise kaldes p\xc3\xa5 dansk taphul \xe2\x80\x93 og tenon kaldes sinketap._NEWLINE_Ved samling af br\xc3\xa6dder \xc3\xb8nsker man at de griber ind i hinanden._NEWLINE_Derfor fr\xc3\xa6ser/hakker man et hul i det ene stykke \xe2\x80\x93 og en tap i det andet stykke.\n_START_SECTION_\nHistorisk\n_START_PARAGRAPH_\nEn \xc3\xa6ldre tapsamling er fundet i et 4800 \xc3\xa5r gammel tr\xc3\xa6ruin nogle ark\xc3\xa6ologer kalder "Noah\'s Ark" i Ankara._NEWLINE_En anden kendt tapsamling anvendelse er i den 43,6 meter lange og 5,9 meter brede Keops b\xc3\xa5d eller Keops skib, som er ca. 4.500 \xc3\xa5r gammel. Skibet blev ved et tilf\xc3\xa6lde fundet i 1954 og l\xc3\xa5 som et samles\xc3\xa6t ved Giza-pyramidekomplekset i et lukket stenrum ved foden af en af pyramiderne._NEWLINE_Historikeren Herodot har ved sit bes\xc3\xb8g for ca. 2400 \xc3\xa5r siden i \xc3\x86gypten beskrevet skibe kaldet Baris, der sejlede op og ned ad Nilen. Et s\xc3\xa5dan skib er nu fundet rimelig velbevaret p\xc3\xa5 Nilens bund. Skibet udg\xc3\xb8res af tykke planker med tapsamlinger._NEWLINE_Stonehenges lintel-sten, trestenssamlingerne og Sarsen-cirklen holdes fast af tapsamlinger._NEWLINE_Ark\xc3\xa6ologisk bevis fra kinesiske steder viser at ved slutningen af stenalderen blev tapsamlinger anvendt i kinesisk byggeri.'